title: Regulamentul de punere în aplicare (UE) nr. 1044/2011 al Comisiei din 19 octombrie 2011 de înregistrare a unei denumiri în Registrul de specialități tradiționale garantate [Kabanosy (STG)]

text:
               20.10.2011

               RO

               Jurnalul Oficial al Uniunii Europene

               L 275/16

         REGULAMENTUL DE PUNERE ÎN APLICARE (UE) NR. 1044/2011 AL COMISIEI
   din 19 octombrie 2011
   de înregistrare a unei denumiri în Registrul de specialități tradiționale garantate [Kabanosy (STG)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 509/2006 al Consiliului din 20 martie 2006 privind specialitățile tradiționale garantate din produse agricole și alimentare (1), în special articolul 9 alineatul (5) al treilea paragraf,
   întrucât:

               (1)

               În temeiul articolului 8 alineatul (2) din Regulamentul (CE) nr. 509/2006, cererea Poloniei de înregistrare a denumirii „Kabanosy”, primită la 22 ianuarie 2007, a fost publicată în Jurnalul Oficial al Uniunii Europene
                   (2).

               (2)

               Republica Cehă, Germania și Austria au prezentat declarații de opoziție cu privire la înregistrare, în temeiul articolului 9 alineatul (1) din Regulamentul (CE) nr. 509/2006. Declarațiile de opoziție au fost considerate admisibile în temeiul articolului 9 alineatul (3) primul paragraf litera (a) din regulamentul menționat.

               (3)

               Prin scrisorile din 26 ianuarie 2010, Comisia a invitat statele membre în cauză să procedeze la consultări corespunzătoare.

               (4)

               În termenul desemnat, s-a ajuns la un acord între Austria și Polonia și între Republica Cehă și Polonia, însă nu s-a ajuns la niciun acord între Germania și Polonia. Prin urmare, Comisia trebuie să adopte o decizie în conformitate cu procedura menționată la articolul 18 alineatul (2) din Regulamentul (CE) nr. 509/2006.

               (5)

               Declarațiile de opoziție au vizat nerespectarea condițiilor prevăzute la articolele 2 și 4 din Regulamentul (CE) nr. 509/2006.

               (6)

               Referitor la presupusa nerespectare a dispozițiilor de la articolul 2 din Regulamentul (CE) nr. 509/2006 cu privire la specificitatea produsului „Kabanosy”, nu a fost identificată nicio eroare evidentă. Prin caracteristicile sale definite în caietul de sarcini (caracteristicile cărnii, gustului și formei unice), produsul „Kabanosy” se deosebește în mod evident de alte produse similare din aceeași categorie, corespunzând astfel definiției specificității de la articolul 2 alineatul (1) litera (a) din regulamentul respectiv. În caietul de sarcini, produsele „Kabanosy” sunt descrise ca fiind cârnați lungi, subțiri și uscați, răsuciți la un capăt, încrețiți uniform și pliați în două, aspect care trebuie considerat caracteristica fizică intrinsecă a produsului, așadar nu un aspect de prezentare a acestuia. În fine, standardizarea la nivel național a produsului „Kabanosy” nu reprezintă un obstacol pentru înregistrarea denumirii, din moment ce acest lucru a fost stabilit pentru a se defini specificitatea produsului și, în consecință, beneficiază de derogarea prevăzută la articolul 2 alineatul (2) al treilea paragraf din regulamentul respectiv.

               (7)

               Nici în ceea ce privește declarațiile de opoziție bazate pe nerespectarea condițiilor stabilite la articolul 4 din Regulamentul (CE) nr. 509/2006 nu a fost identificată nicio eroare evidentă. Denumirea „Kabanosy” nu se referă numai la cerințe de ordin general utilizate pentru o serie de produse și nici nu este înșelătoare. Prin urmare, nu intră sub incidența articolului 4 alineatul (3) al doilea paragraf din regulamentul menționat. În plus, specificitatea nu este conferită de proveniența sau originea geografică a produsului. Caietul de sarcini al produsului stabilește mai degrabă un criteriu de calitate pentru șeptelul porcin, care influențează calitatea produsului finit și într-adevăr specificitatea produsului „Kabanosy”. Principalele elemente ale caracterului tradițional al „Kabanosy” sunt utilizarea atât a materiilor prime tradiționale, cât și a metodelor tradiționale de producție, prin urmare aceste elemente sunt în conformitate cu articolul 4 alineatul (1) din regulamentul respectiv.

               (8)

               În ceea ce privește existența mai multor variații lingvistice sau ortografice ale denumirii, se solicită numai înregistrarea denumirii „Kabanosy” în conformitate cu articolul 6 alineatul (2) litera (a) din Regulamentul (CE) nr. 509/2006.

               (9)

               Nu a fost solicitată protecția menționată la articolul 13 alineatul (2) din regulamentul în cauză. Înregistrarea fără rezervarea denumirii permite totuși ca o denumire înregistrată să poată fi folosită în continuare pe eticheta produselor care nu corespund caietului de sarcini înregistrat fără indicația „specialitate tradițională garantată”, abrevierea „STG” sau logoul UE asociat. Odată înregistrată denumirea „Kabanosy”, va fi încă posibil să se producă și să se comercializeze produse de tip „Kabanosy” sub denumirea „Kabanosy”, însă fără referire la înregistrarea de către UE. Prin urmare, înregistrarea produsului „Kabanosy” ca specialitate tradițională garantată nu ar aduce atingere în niciun fel drepturilor altor producători de a utiliza pentru produsele lor o denumire similară sau chiar identică.

               (10)

               Pentru a respecta utilizarea corectă și tradițională și a evita probabilitatea reală de confuzie, eticheta produsului „Kabanosy” trebuie să conțină o mențiune, în limbile țărilor în care este comercializat produsul, care să informeze consumatorii că produsul a fost fabricat conform tradiției polone.

               (11)

               Având în vedere aceste elemente, denumirea „Kabanosy” trebuie înscrisă în Registrul de specialități tradiționale garantate, iar caietul de sarcini al produsului trebuie actualizat în mod corespunzător.

               (12)

               Măsurile prevăzute de prezentul regulament sunt conforme cu avizul Comitetului permanent pentru specialitățile tradiționale garantate,

         ADOPTĂ PREZENTUL REGULAMENT:
   Articolul 1
   Se înregistrează denumirea din anexa I la prezentul regulament în Registrul de specialități tradiționale garantate.
   Articolul 2
   Anexa II la prezentul regulament cuprinde caietul de sarcini consolidat.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2011.

            Pentru Comisie

            Președintele

         José Manuel BARROSO

      (1)  JO L 93, 31.3.2006, p. 1.

      (2)  JO C 156, 9.9.2009, p. 27.

      ANEXA I
      Produse din anexa I la Tratatul CE destinate consumului uman:

         Clasa 1.2. –   Produse din carne (fierte, sărate, afumate etc.)

      POLONIA
      Kabanosy (STG)

      ANEXA II
      CERERE DE ÎNREGISTRARE A UNEI STG

         REGULAMENTUL (CE) NR. 509/2006 AL CONSILIULUI

         „KABANOSY”

         NR. CE: PL-TSG-0007-0050-22.01.2007

      1.   Denumirea și adresa grupului solicitant

                  Denumire:

                  Związek „Polskie Mięso”

                  Adresă:

                  ul. Chałubińskiego 8, 00-613 Warsaw

                  Tel.

                  +48 228302657

                  Fax

                  +48 228301648

                  E-mail:

                  info@polskie-mieso.pl

            2.   Statul membru sau țara terță

      Polonia
      3.   Caietul de sarcini al produsului

      3.1.   Denumirea (denumirile) care trebuie înregistrată (înregistrate) [articolul 2 din Regulamentul (CE) nr. 1216/2007]

      „Kabanosy”
      Mențiunea „produs conform tradiției polone” tradusă în limba țării în care este comercializat produsul trebuie să apară pe etichetă.
      3.2.   A se indica dacă denumirea

                  

                  este specifică în sine

                  exprimă caracterul specific al produsului agricol sau alimentar

            Denumirea exprimă caracterul specific al produsului. În secolul al XIX-lea, în Polonia și Lituania, termenul „kaban” sau forma sa de diminutiv, „kabanek”, desemna porcii tineri crescuți în număr mare, care erau îngrășați în principal cu cartofi, iar carnea care se obținea de la ei era în mod obișnuit denumită „kabanina”. Cuvântul „kabanos” provine de la termenul folosit pentru a desemna acești porci.
      3.3.   A se indica dacă s-a solicitat rezervarea denumirii în conformitate cu articolul 13 alineatul (2) din Regulamentul (CE) nr. 509/2006

                  

                  Înregistrare cu rezervarea denumirii

                  Înregistrare fără rezervarea denumirii

            3.4.   Tipul de produs

                  Clasa 1.2 –

                  Produse din carne (fierte, sărate, afumate etc.)

            3.5.   Descrierea produsului agricol sau alimentar căruia i se aplică denumirea de la punctul 3.1 [articolul 3 alineatul (1) din Regulamentul (CE) nr. 1216/2007]

      „Kabanosy” sunt cârnați lungi, subțiri și uscați, răsuciți la un capăt, care prezintă o suprafață încrețită uniform. Batoanele se pliază în două, iar în interiorul curbei pe care o formează poartă semnul lăsat de cârligul de care se agață.
      Suprafața cârnaților „kabanosy” este de culoare roșu închis, cu o nuanță roșu-cireașă. În secțiunea transversală se pot observa bucăți de carne de culoare roșu închis și bucăți de grăsime de culoare crem.
      La atingere, suprafața cârnaților este netedă, uscată și încrețită uniform.
      „Kabanosy” prezintă un gust puternic de carne de porc preparată și sărată, precum și o aromă subtilă și persistentă de afumat, de chimen și de piper.
      Compoziția chimică:

                  —

                  conținut de proteine – minimum 15,0 %;

                  —

                  conținut de apă – maximum 60,0 %;

                  —

                  conținut de grăsime – maximum 35,0 %;

                  —

                  conținut de sare – maximum 3,5 %;

                  —

                  conținut de nitrat (III) și de nitrat (V) exprimat ca NaNO2 – maximum 0,0125 %.

            Valorile corespunzătoare compoziției chimice de mai sus asigură calitatea tradițională a preparatului. Cantitatea preparatului finit obținută trebuie să fie mai mică de 68 % din cantitatea de carne utilizată ca materie primă.
      3.6.   Descrierea metodei de producție a produsului agricol sau alimentar căruia i se aplică denumirea de la punctul 3.1 [articolul 3 alineatul (2) din Regulamentul (CE) nr. 1216/2007]

         Ingrediente

                  Carne (100 kg de materie primă):

                              —

                              carne de porc clasa I cu un conținut de grăsime de până la 15 % – 30 kg;

                              —

                              carne de porc clasa IIA cu un conținut de grăsime de până la 20 % – 40 kg;

                              —

                              carne de porc clasa IIB cu un conținut de grăsime de până la 40 % – 30 kg.

                  Condimente (pentru 100 kg de carne):

                              —

                              piper natural — 0,15 kg;

                              —

                              nucșoară — 0,05 kg;

                              —

                              chimen — 0,07 kg;

                              —

                              zahăr — 0,20 kg.

                  Alți aditivi:

                              —

                              amestec de sărare [pe baza unui amestec de sare de masă (NaCl) și nitrit de sodiu (NaNO2)] – aproximativ 2 kg.

         Alimentația porcilor în contextul producerii de carne de porc destinată utilizării pentru producerea cârnaților „kabanosy”

      Prin alimentație se urmărește îngrășarea porcilor în vederea obținerii de carne grasă cu un conținut ridicat de grăsime. Scopul este producerea de porci cu o greutate de până la 120 kg, care prezintă un conținut mai ridicat de grăsime intramusculară (de peste 3 %).

                  —

                  Îngrășarea vizează rasele de porci cu dezvoltare lentă, iar un regim adecvat de îngrășare face posibilă obținerea conținutului dorit de grăsime intramusculară. Rasele folosite pentru îngrășare nu poartă gena RN, iar gena RYR 1T este prezentă la 20 % din șeptel.

                  —

                  Îngrășarea trebuie să se desfășoare în trei etape – etapa I până la aproximativ 60 kg, etapa II până la aproximativ 90 kg și etapa III până la 120 kg.

                  —

                  Îngrășarea animalelor până la greutatea de 90 kg se realizează prin utilizarea a două tipuri de furaje combinate. Furajele combinate (rații) conțin:
                  —   ca elemente energetice: uruială de cereale – grâu, orz, secară, ovăz, triticală sau porumb; uruiala de porumb și uruiala din soiuri de ovăz decorticat pot reprezenta până la 30 % din amestecuri;
                  —   ca elemente proteice: uruială de lupin, bob și mazăre, șroturi de soia, șroturi de rapiță, turte de rapiță, drojdie furajeră sau furaj verde uscat.

                  —

                  Furajele combinate (rații) pentru animale cu greutatea cuprinsă între 90-120 kg conțin:
                  —   ca elemente energetice: uruială de grâu, orz, secară și triticală. Uruiala de porumb și uruiala de soiuri de ovăz decorticat nu pot fi utilizate în amestecuri (rații);
                  —   ca elemente proteice: uruială de leguminoase (lupin, bob și mazăre), șroturi de soia, turte de rapiță sau șroturi de rapiță și furaj verde uscat.

                  —

                  Pe toată durata îngrășării este interzisă folosirea următoarele elemente: uleiuri vegetale, furaje de origine animală, cum ar fi laptele praf, zerul uscat, făina de pește.

                  —

                  Cantitatea de energie metabolică din amestecuri în toate etapele de îngrășare este cuprinsă între 12-13 MJ la ME/kg de amestec. Conținutul proteic din amestecuri trebuie să se încadreze aproximativ între 16-18 % în prima etapă de îngrășare, 15-16 % în a doua etapă și aproximativ 14 % în ultima etapă.

                  —

                  Rațiile destinate porcilor pentru îngrășare pot consta fie doar în furaje nutritive, fie în furaje nutritive și furaje grosiere, cum ar fi cartofii și furajul verde.

         Etape ale producerii cârnaților „kabanosy”

      Etapa 1
      Porționarea în prealabil a tuturor ingredientelor din carne. Asigurarea unei dimensiuni uniforme a bucăților de carne (aproximativ 5 cm diametru).
      Etapa 2
      Sărarea tradițională (metoda la sec) timp de aproximativ 48 de ore, cu un amestec de sărare.
      Etapa 3
      Carnea din clasa I este mărunțită în bucăți de aproximativ 10 mm, carnea din clasa IIA și din clasa IIB în bucăți de aproximativ 8 mm.
      Etapa 4
      Amestecarea tuturor ingredientelor din carne și a condimentelor: piper natural, nucșoară, chimen și zahăr.
      Etapa 5
      Umplerea membranelor subțiri de oaie cu un diametru cuprins între 20 și 22 mm și răsucirea membranei la un capăt al batoanelor pentru a avea o lungime de aproximativ 25 cm.
      Etapa 6
      Păstrarea timp de două ore la o temperatură care să nu depășească 30 °C. În prealabil se usucă suprafața, se lasă să acționeze ingredientele din batoane.
      Etapa 7
      Uscarea suprafeței, afumarea fierbinte tradițională (timp de aproximativ 150 de minute) și aplicarea tratamentului termic până când se obține o temperatură de cel puțin 70 °C în interiorul batoanelor.
      Etapa 8
      Când s-a terminat afumarea, cârnații „kabanosy” se lasă în camera de afumare timp de aproximativ o oră, după care sunt răciți și refrigerați la mai puțin de 10 °C.
      Etapa 9
      Uscare la 14-18 °C și umiditate de 80 % timp de 3-5 zile, până la obținerea preparatului dorit (nu depășește 68 %).
      3.7.   Caracterul specific al produsului agricol sau alimentar [articolul 3 alineatul (3) din Regulamentul (CE) nr. 1216/2007]

      Caracterul specific al cârnaților „kabanosy” este asigurat de mai multe însușiri caracteristice preparatului:

                  —

                  frăgezime, suculență și proprietățile specifice ale cărnii;

                  —

                  gust și aromă deosebite;

                  —

                  formă caracteristică, uniformă.

         Frăgezimea, suculența și proprietăți specifice ale cărnii

      Carnea de porc provenind de la rase cu dezvoltare lentă, îngrășate până la atingerea unei greutăți de aproximativ 120 kg și care prezintă trăsăturile genetice descrise la punctul 3.6 constituie un ingredient de bază al „kabanosy”, care influențează caracterul specific al cârnatului. Respectarea acestor cerințe asigură un conținut de grăsime intramusculară de peste 3 % și garantează proprietățile gustative și tehnologice adecvate ale cărnii. Acestea reprezintă elemente esențiale pentru producerea de „kabanosy”. Utilizarea materiilor prime de acest tip și respectarea metodei tradiționale de producere, acordându-se o atenție specială etapelor de amestecare la cuter, sărare și afumare, asigură frăgezimea și suculența deosebite ale cârnaților „kabanosy”. O altă caracteristică a cârnaților „kabanosy” este sunetul clar perceptibil pe care îl produc atunci când sunt rupți în două. Acesta este determinat de frăgezimea cărnii și de modalitatea de preparare a cârnaților „kabanosy”, în special uscarea și afumarea.

         Gustul și aroma deosebite

      Cârnații „kabanosy” se disting de celelalte tipuri de cârnați prin gustul și aroma specifice. Aceste caracteristici rezultă din utilizarea în procesul de producție a condimentelor atent selecționate și dozate, cum ar fi: piper natural, nucșoară, chimen, zahăr, precum și din procesul specific de afumare care potențează savoarea preparatului.

         Formă uniformă, caracteristică

      Caracterul specific al cârnaților „kabanosy” este în primul rând legat de forma sa unică. „Kabanosy” sunt cârnați lungi, subțiri și uscați, răsuciți la un capăt, care prezintă o suprafață încrețită uniform.
      3.8.   Caracterul tradițional al produsului agricol sau alimentar [articolul 3 alineatul (4) din Regulamentul (CE) nr. 1216/2007]

         Metoda tradițională de producere și de conservare

      „Kabanosy”, cârnați din carne de porc în membrană de oaie, subțiri, uscați și afumați, erau consumați pe tot cuprinsul Poloniei încă din anii 1920 și 1930. Cârnații erau produși în măcelării locale mici, sub aceeași denumire, dar sub forma a diferite varietăți regionale. Principalele diferențe erau legate de condimentele folosite, dar și de calitatea cârnaților înșiși. Cărțile de bucate și publicațiile pe teme culinare ale acelei perioade, cum ar fi publicația „Wyrób wędlin i innych przetworów mięsnych sposobem domowym” a autoarei M. Karczewska, apărută la Varșovia în 1937, includea rețete și a contribuit astfel la standardizarea tehnicilor de producere a cârnaților „kabanosy”. Acest lucru a permis consolidarea mărcii și îmbunătățirea calității produsului. Cârnații aveau un gust plăcut, iar tehnicile de conservare, precum afumarea și uscarea, asigurau conservarea lor timp îndelungat.
      După 1945, s-a introdus standardizarea modului de producție, încercându-se astfel îmbunătățirea calității produsului. Comercializarea cârnaților „kabanosy” a fost autorizată în mod oficial prin Decretul ministrului aprovizionării, industriei și comerțului din 15 septembrie 1948 (Monitorul oficial nr. 44 din 1948, actul 334). Ulterior, au fost standardizate aspectele tehnologice și cele legate de producție (Standardul nr. RN 54/MPMIM1 Mięs-56 din 30 decembrie 1954), iar, în 1964, Oficiul central polonez pentru industria cărnii din Varșovia a elaborat o rețetă standard pentru „kabanosy”, bazată pe metodele tradiționale de producere (Regulamentele interne nr. 21).
      „Kabanosy” erau deosebit de apreciați în timpul perioadei comuniste (1945-89), când toată lumea îi cumpăra. Ei împodobeau mesele elegante pentru ocazii speciale și erau, în egală măsură, potriviți ca aliment pentru călătorii, drept cadouri sau aperitiv alături de votcă. Alături de șuncă și bacon, aceștia au devenit, de asemenea, o specialitate poloneză pentru export.

         Ingredientul tradițional – carnea de porc

      „Kabanosy” sunt preparați din carne provenind de la porci special destinați îngrășării, cunoscuți sub denumirea de „kabany”. Termenul „kaban” apare în poemul epic „Pan Tadeusz” din 1834, al bardului național al Poloniei, Adam Mickiewicz. Inițial folosit pentru a desemna porci mistreți, porci și chiar cai, în secolul al XIX-lea, așa cum se atestă în lucrarea Encyklopedyja Powszechna din 1863, volumul 13, termenul a dobândit o utilizare generală care desemna un porc tânăr bine hrănit și gras. Porcii erau special îngrășați pentru a obține o carne cu o textură delicată și cu un gust deosebit, care prezintă un conținut ridicat de grăsime intramusculară, ceea ce asigură preparatelor din această carne un gust specific pregnant, precum și frăgezime și suculență. Termenul „kabanina”, derivat al cuvântului „kaban”, a fost de asemenea utilizat pe scară largă. Potrivit definiției din dicționarul limbii polone publicat la Vilnius în 1861, „kabanina” desemna în mod obișnuit carnea de porc.
      Carnea provenind de la porcii destinați producerii de „kabanosy” trebuie să aibă un conținut de grăsime intramusculară mai mare de 3 %. Aceasta este textura care conferă produsului gradul dorit de frăgezime, suculență și gustul excelent. Utilizarea acestui tip de carne are o influență hotărâtoare asupra calității și caracterului specific al preparatului final și este conformă cu metoda tradițională de producție.
      3.9.   Cerințe minime și proceduri pentru verificarea caracterului specific [articolul 4 din Regulamentul (CE) nr. 1216/2007]

      Următoarele elemente trebuie supuse controlului în vederea stabilirii caracterului specific al „kabanosy”:

                  1.

                  Calitatea materiei prime utilizate în producție (carne de porc, condimente), inclusiv:

                              —

                              calitatea tehnologică a cărnii;

                              —

                              modalitatea de îngrășare;

                              —

                              timpul de sărare;

                              —

                              condimentele folosite în producerea cârnaților „kabanosy” și proporțiile în care ele sunt folosite.

                  2.

                  Afumarea cârnaților „kabanosy”
                  În cadrul unui control, trebuie verificate următoarele elemente:

                              —

                              menținerea temperaturii necesare pentru afumarea fierbinte tradițională, precum și a temperaturii de încălzire;

                              —

                              menținerea duratei și a temperaturii de afumare repetată la rece;

                              —

                              utilizarea de așchii de fag pentru afumarea la rece.

                  3.

                  Calitatea preparatului finit:

                              —

                              conținut de proteine;

                              —

                              conținut de apă;

                              —

                              conținut de grăsime;

                              —

                              conținut de clorură de sodiu;

                              —

                              conținut de nitrat (III) și de nitrat (V);

                              —

                              gust și aromă.

                  4.

                  Forma produsului

            Frecvența controalelor
      O dată la două luni trebuie efectuate controale ale etapelor menționate anterior. În cazul în care funcționarea este corectă la nivelul tuturor etapelor, frecvența se poate reduce la două controale pe an.
      În cazul în care apar nereguli în oricare dintre etape, trebuie crescută frecvența controalelor la nivelul etapei respective (o dată la două luni). Controalele la nivelul celorlalte etape pot fi efectuate în continuare o dată la șase luni.
      4.   Autoritățile sau organismele care verifică respectarea caietului de sarcini

      4.1.   Denumirea și adresa

                  Denumire:

                  Główny Inspektorat Jakości Handlowej Artykułów Rolno-Spożywczych

                  Adresă:

                  ul. Wspólna 30, 00-930 Warsaw, Poland

                  Tel.

                  +48 226232901

                  Fax

                  +48 226232099

                  E-mail:

                  —

                      Public

                   Privat

            4.2.   Sarcini specifice ale autorității sau organismului respectiv

      Autoritatea de control menționată anterior este responsabilă de controlul respectării întregului caiet de sarcini.


title: Regulamentul de punere în aplicare (UE) nr. 1063/2011 al Consiliului din 21 octombrie 2011 privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului

text:
               22.10.2011

               RO

               Jurnalul Oficial al Uniunii Europene

               L 277/1

         REGULAMENTUL DE PUNERE ÎN APLICARE (UE) NR. 1063/2011 AL CONSILIULUI
   din 21 octombrie 2011
   privind punerea în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului
   CONSILIUL UNIUNII EUROPENE,
   având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (1), în special articolul 2 alineatul (3),
   întrucât:

               (1)

               La 18 iulie 2011, Consiliul a adoptat Regulamentul de punere în aplicare (UE) nr. 687/2010 (2) privind punerea în aplicare a articolului 2 alineatul (3) din Regulamentul (CE) nr. 2580/2001, prin elaborarea unei liste actualizate de persoane, grupuri și entități cărora li se aplică Regulamentul (CE) nr. 2580/2001.

               (2)

               Consiliul a stabilit faptul că persoanele din lista prevăzută în anexa I la prezentul regulament au fost implicate în acte de terorism în înțelesul articolului 1 alineatele (2) și (3) din Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (3), că a fost luată o decizie în privința acestora de către o autoritate competentă în înțelesul articolului 1 alineatul (4) din respectiva poziție comună și că persoanelor respective ar trebui să li se aplice măsurile restrictive specifice prevăzute de Regulamentul (CE) nr. 2580/2001.

               (3)

               Consiliul a stabilit că nu se mai justifică menținerea persoanei din lista prevăzută în anexa II la prezentul regulament în lista persoanelor, grupurilor și entităților cărora li se aplică Regulamentul (CE) nr. 2580/2001.

               (4)

               Lista persoanelor, grupurilor și entităților cărora li se aplică Regulamentul (CE) nr. 2580/2001 ar trebui să fie actualizată în consecință,

         ADOPTĂ PREZENTUL REGULAMENT:
   Articolul 1
   (1)   Persoanele prevăzute în lista din anexa I la prezentul regulament se adaugă în lista prevăzută la articolul 2 alineatul (3) din Regulamentul (CE) nr. 2580/2001.
   (2)   Persoana prevăzută în lista din anexa II la prezentul regulament se elimină din lista prevăzută în anexa la articolul 2 alineatul (3) din Regulamentul (CE) nr. 2580/2001.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 octombrie 2011.

            Pentru Consiliu

            Președintele

         M. DOWGIELEWICZ

      (1)  JO L 344, 28.12.2001, p. 70.

      (2)  JO L 188, 19.7.2011, p. 2.

      (3)  JO L 344, 28.12.2001, p. 93.

      ANEXA I

         Persoanele menționate la articolul 1 alineatul (1)

                  1.

                  ABDOLLAHI Hamed (alias Mustafa Abdullahi), născut la 11 august 1960 în Iran. Cetățean iranian. Pașaport: D9004878.

                  2.

                  ARBABSIAR Manssor (alias Mansour Arbabsiar), născut la 6 sau la 15 martie 1955 în Iran. Cetățean iranian și cetățean al Statelor Unite ale Americii. Pașaport: C2002515 (iranian); pașaport: 477845448 (american). Carte de identitate națională nr. 07442833, data expirării: 15 martie 2016 (permis de conducere eliberat în Statele Unite ale Americii).

                  3.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran, (2) Baza militară Mehran, provincia Ilam, Iran.

                  4.

                  SHAKURI Ali Gholam, născut aproximativ în 1965 în Teheran, Iran.

                  5.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11 martie 1957 în Qom, Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: general-maior.

      ANEXA II

         Persona menționată la articolul 1 alineatul (2)

      EL FATMI, Nouredine (alias Nourredin EL FATMI; alias Nouriddine EL FATMI, alias Noureddine EL FATMI, alias Abu AL KA'E KA'E; alias Abu QAE QAE; alias FOUAD; alias FZAD; alias Nabil EL FATMI; alias Ben MOHAMMED; alias Ben Mohand BEN LARBI; alias Ben Driss Muhand IBN LARBI; alias Abu TAHAR; alias EGGIE), născut la 15.8.1982 la Midar (Maroc), pașaport (Maroc) nr. N829139 - membru al grupului terorist ‚Hofstadgroep’.


title: Regulamentul de punere în aplicare (UE) 2016/1320 al Comisiei din 26 iulie 2016 privind clasificarea anumitor mărfuri în Nomenclatura combinată

text:
                  3.8.2016

                  RO

                  Jurnalul Oficial al Uniunii Europene

                  L 209/1

            REGULAMENTUL DE PUNERE ÎN APLICARE (UE) 2016/1320 AL COMISIEI
      din 26 iulie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 26 iulie 2016.

               Pentru Comisie,

               pentru președinte

            Stephen QUEST

               Director general pentru impozitare și uniune vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (cod NC)

                     Explicație

                     (1)

                     (2)

                     (3)

                     Un covoraș și un „pix special”, prezentate împreună pentru vânzarea cu amănuntul.
                     Covorașul are formă dreptunghiulară și constă în două straturi de țesătură textilă prinse împreună printr-un tiv aplicat de-a lungul marginilor.
                     Stratul superior este o țesătură din fibre textile având imprimate de-a lungul marginilor imagini de tipul celor din desene animate. În centru, imaginile colorate imprimate sunt acoperite cu un strat de substanță chimică albă care devine transparentă când este umezită, făcând vizibile imaginile colorate imprimate pe țesătură (de exemplu, degetele ude lasă urme colorate). După ce se usucă materialul textil, culorile dispar din nou sub stratul de substanță albă de acoperire.
                     „Pixul special” din plastic se folosește pentru „a scrie” pe covoraș prin umezirea stratului care acoperă suprafața cu vârful ud al pixului. „Pixul special” poate fi umplut din nou cu apă.
                     (A se vedea imaginea) (*)

                     9503 00 70

                     Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 9503  și 9503 00 70 .
                     Imaginile imprimate pe marginile covorașului și imaginile colorate imprimate acoperite de stratul aplicat pe suprafață, precum și „pixul special” care se folosește pentru „a scrie” cu apă indică faptul că articolele sunt concepute pentru divertismentul copiilor (a se vedea, de asemenea, notele explicative ale Sistemului armonizat aferente capitolului 95, Considerații generale, primul paragraf). „Pixul special” nu este un accesoriu al covorașului, deoarece contribuie la îndeplinirea funcției principale a acestuia, și anume aceea „de a scrie” pe covoraș. Pixul nu adaptează covorașul la o operațiune specială, nu lărgește gama de operațiuni ale acestuia și nici nu îi permite covorașului să îndeplinească o funcție suplimentară legată de funcția sa principală.
                     Deși pe covoraș se poate „scrie” și cu alte instrumente decât cu pixul respectiv, acesta rămâne totuși principalul instrument de scris pe covoraș. „Pixul special” nu poate fi așadar considerat un articol minor neglijabil în sensul celui de al treilea paragraf din Notele explicative la Nomenclatura combinată (NENC) aferente subpoziției9503 00 70 .
                     În consecință, „pixul special” este un articol individual care are aceeași importanță ca și covorașul și ambele articole formează un set. Articolele pot fi considerate ca fiind prezentate împreună într-un set în sensul textului de la subpoziția 9503 00 70 , deoarece reprezintă tipuri diferite de articole. Dacă ar fi prezentate separat, acestea ar fi clasificate la poziții diferite din NC (a se vedea, de asemenea, NENC la subpoziția 9503 00 70 , primul paragraf). Prin urmare, este exclusă clasificarea la subpoziția 9503 00 99 .
                     În consecință, articolul trebuie clasificat la codul NC 9503 00 70  ca „Alte jucării, prezentate în seturi”.

            (*)  Imaginea are caracter pur informativ.


title: Regulamentul de punere în aplicare (UE) nr. 796/2013 al Comisiei din 21 august 2013 privind refuzul autorizării substanței 3-acetil-2,5-dimetiltiofen ca aditiv în hrana animalelor  Text cu relevanță pentru SEE

text:
               22.8.2013

               RO

               Jurnalul Oficial al Uniunii Europene

               L 224/4

         REGULAMENTUL DE PUNERE ÎN APLICARE (UE) NR. 796/2013 AL COMISIEI
   din 21 august 2013
   privind refuzul autorizării substanței 3-acetil-2,5-dimetiltiofen ca aditiv în hrana animalelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede necesitatea autorizării aditivilor pentru hrana animalelor, precum și motivele și procedurile de acordare sau refuzare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Substanța 3-acetil-2,5-dimetiltiofen a fost autorizată fără limită de timp, în conformitate cu Directiva 70/524/CEE, ca aditiv pentru hrana tuturor speciilor de animale, făcând parte din grupa „Substanțe pentru aromă și gust – toate produsele naturale și produsele sintetice corespunzătoare”. Substanța respectivă a fost ulterior înscrisă în registrul Uniunii Europene al aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003, având numărul CAS 2530-10-1 și numărul Flavis 15.024.

               (3)

               În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7, s-a transmis o cerere de reevaluare a acestei substanțe ca aditiv furajer pentru hrana tuturor speciilor de animale, solicitându-se ca aditivul să fie clasificat în categoria „aditivi senzoriali” și în grupul funcțional „aditivi pentru aromă”. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Substanța 3-acetil-2,5-dimetiltiofen a fost inclusă și în lista de substanțe aromatizante din partea A a anexei I la Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (3), ca substanță aromatizantă în curs de evaluare pentru care trebuiau să fie transmise date științifice suplimentare. Aceste date au fost transmise.

               (5)

               Autoritatea Europeană pentru Siguranța Alimentară („autoritatea”) a concluzionat în avizul ei din 15 mai 2013 (4) cu privire la utilizarea acestei substanțe ca substanță aromatizantă în alimente că această substanță este mutagenă in vitro și in vivo și că utilizarea ei ca substanță aromatizantă în alimente pune probleme de siguranță.

               (6)

               Această evaluare indică faptul că este foarte probabil ca substanța 3-acetil-2,5-dimetiltiofen să fie mutagenă și pentru animalele care consumă furaje conținând această substanță ca aditiv senzorial. În consecință, nu s-a stabilit că această substanță nu are un efect advers asupra sănătății animale atunci când este utilizat ca aditiv furajer în condițiile de utilizare propuse.

               (7)

               Prin urmare, condițiile de autorizare prevăzute la articolul 5 din Regulamentul (CE) nr. 1831/2003 nu sunt îndeplinite. În consecință, autorizarea substanței 3-acetil-2,5-dimetiltiofen ca aditiv în hrana animalelor ar trebui să fie refuzată.

               (8)

               Deoarece utilizarea în continuare a substanței 3-acetil-2,5-dimetiltiofen ca aditiv în hrana animalelor poate determina un risc pentru sănătatea animală, ea ar trebui să fie retrasă de pe piață cât mai curând posibil.

               (9)

               Luând în considerare motive practice, ar trebui prevăzută o perioadă de tranziție pentru a soluționa situația stocurilor existente de furaje care conțin substanța aromatizantă 3-acetil-2,5-dimetiltiofen care se află pe piață înainte de intrarea în vigoare a prezentului regulament.

               (10)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea utilizării substanței 3-acetil-2,5-dimetiltiofen ca aditiv în hrana animalelor este refuzată.
   Articolul 2
   Stocurile existente de 3-acetil-2,5-dimetiltiofen și preamestecurile conținând această substanță se retrag de pe piață cât mai curând posibil și cel târziu până la data de 11 octombrie 2013. Furajele combinate care conțin substanța 3-acetil-2,5-dimetiltiofen fabricate înainte de data intrării în vigoare a prezentului regulament pot fi utilizate până la epuizarea stocurilor și cel târziu până la data de 11 octombrie 2013.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 august 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 270, 14.12.1970, p. 1.

      (3)  JO L 354, 31.12.2008, p. 34.

      (4)  EFSA Journal 2013; 11(5):3227.


title: Regulamentul de punere în aplicare (UE) nr. 1020/2013 al Comisiei din 23 octombrie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               24.10.2013

               RO

               Jurnalul Oficial al Uniunii Europene

               L 282/48

         REGULAMENTUL DE PUNERE ÎN APLICARE (UE) NR. 1020/2013 AL COMISIEI
   din 23 octombrie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 octombrie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  37,2

                  MK

                  47,7

                  ZZ

                  42,5

                  0707 00 05

                  MK

                  58,9

                  TR

                  119,2

                  ZZ

                  89,1

                  0709 93 10

                  TR

                  147,7

                  ZZ

                  147,7

                  0805 50 10

                  AR

                  87,9

                  CL

                  90,0

                  IL

                  100,2

                  TR

                  80,3

                  ZA

                  101,2

                  ZZ

                  91,9

                  0806 10 10

                  BR

                  228,3

                  TR

                  173,2

                  ZZ

                  200,8

                  0808 10 80

                  CL

                  142,9

                  IL

                  85,8

                  NZ

                  177,4

                  US

                  168,1

                  ZA

                  112,8

                  ZZ

                  137,4

                  0808 30 90

                  CN

                  64,2

                  TR

                  125,4

                  US

                  165,9

                  ZZ

                  118,5

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 719/2014 al Comisiei din 27 iunie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               28.6.2014

               RO

               Jurnalul Oficial al Uniunii Europene

               L 190/63

         REGULAMENTUL DE PUNERE ÎN APLICARE (UE) NR. 719/2014 AL COMISIEI
   din 27 iunie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iunie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  66,2

                  TR

                  54,6

                  ZZ

                  60,4

                  0707 00 05

                  MK

                  32,3

                  TR

                  74,4

                  ZZ

                  53,4

                  0709 93 10

                  TR

                  108,4

                  ZZ

                  108,4

                  0805 50 10

                  AR

                  114,3

                  BO

                  130,6

                  TR

                  125,4

                  ZA

                  112,8

                  ZZ

                  120,8

                  0808 10 80

                  AR

                  105,8

                  BR

                  86,3

                  CL

                  103,9

                  NZ

                  132,3

                  US

                  146,5

                  ZA

                  127,4

                  ZZ

                  117,0

                  0809 10 00

                  TR

                  220,7

                  ZZ

                  220,7

                  0809 29 00

                  TR

                  301,6

                  ZZ

                  301,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 925/2013 al Comisiei din 25 septembrie 2013 de modificare a anexei I la Regulamentul (CE) nr. 669/2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală  Text cu relevanță pentru SEE

text:
               26.9.2013

               RO

               Jurnalul Oficial al Uniunii Europene

               L 254/12

         REGULAMENTUL DE PUNERE ÎN APLICARE (UE) NR. 925/2013 AL COMISIEI
   din 25 septembrie 2013
   de modificare a anexei I la Regulamentul (CE) nr. 669/2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 15 alineatul (5),
   întrucât:

               (1)

               Regulamentul (CE) nr. 669/2009 al Comisiei (2) conține norme privind controalele oficiale consolidate care trebuie efectuate asupra importurilor de hrană pentru animale și de produse alimentare de origine neanimală incluse în lista din anexa I la respectivul regulament (denumită în continuare „lista”) la punctele de intrare pe teritoriile menționate în anexa I la Regulamentul (CE) nr. 882/2004.

               (2)

               Articolul 2 din Regulamentul (CE) nr. 669/2009 prevede că lista trebuie să fie revizuită periodic, cel puțin trimestrial, luând în considerare cel puțin sursele de informare menționate la articolul respectiv.

               (3)

               Apariția și relevanța incidentelor alimentare notificate prin Sistemul rapid de alertă pentru alimente și furaje, constatările misiunilor efectuate în țări terțe de către Oficiul Alimentar și Veterinar, precum și rapoartele trimestriale privind transporturile de hrană pentru animale și de produse alimentare de origine neanimală, transmise Comisiei de către statele membre în conformitate cu articolul 15 din Regulamentul (CE) nr. 669/2009 indică faptul că lista ar trebui modificată.

               (4)

               În particular, lista ar trebui modificată prin eliminarea rubricilor referitoare la produsele pentru care informațiile disponibile indică un grad în general satisfăcător de conformitate cu cerințele de siguranță relevante din legislația Uniunii și pentru care efectuarea de controale oficiale intensificate nu mai este, în consecință, justificată. Prin urmare, rubricile din listă referitoare la pepenele verde provenind din Brazilia și la tomatele provenind din Turcia ar trebui eliminate.

               (5)

               Pentru a se asigura consecvența și claritatea, este adecvat să se înlocuiască anexa I la Regulamentul (CE) nr. 669/2009 cu textul din anexa la prezentul regulament.

               (6)

               Prin urmare, Regulamentul (CE) nr. 669/2009 ar trebui modificat în consecință.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 669/2009 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 octombrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2013.

            Pentru Comisie

            Președintele

         José Manuel BARROSO

      (1)  JO L 165, 30.4.2004, p. 1.

      (2)  Regulamentul (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European și al Consiliului în ceea ce privește controalele oficiale consolidate efectuate asupra importurilor de anumite produse de hrană pentru animale și alimentare de origine neanimală și de modificare a Deciziei 2006/504/CE (JO L 194, 25.7.2009, p. 11).

      ANEXĂ

            „ANEXA I

               Hrană pentru animale și produse alimentare de origine neanimală supuse unor controale oficiale intensificate la punctul de intrare desemnat

                        Hrană pentru animale și produse alimentare
                        (utilizare prevăzută)

                        Cod NC (1)

                        Subdiviziune TARIC

                        Țara de origine

                        Pericol

                        Frecvența controalelor fizice și ale identității
                        (%)

                        Struguri uscați (stafide)

                        0806 20

                        Afganistan (AF)

                        Ochratoxina A

                        50

                           (Produse alimentare)

                        Alune
                        (în coajă sau decojite)

                        0802 21 00;
                        0802 22 00

                        Azerbaidjan (AZ)

                        Aflatoxine

                        10

                           (Hrană pentru animale și produse alimentare)

                                    —

                                    Arahide,
                                    în coajă

                                    —

                                 1202 41 00

                        Brazilia (BR)

                        Aflatoxine

                        10

                                    —

                                    Arahide,
                                    decojite

                                    —

                                 1202 42 00

                                    —

                                    Unt de arahide

                                    —

                                 2008 11 10

                                    —

                                    Arahide,
                                    altfel preparate sau conservate

                                    —

                                    2008 11 91;
                                    2008 11 96;
                                    2008 11 98

                           (Hrană pentru animale și produse alimentare)

                        Căpșuni (congelate)

                        0811 10

                        China (CN)

                        Norovirus și hepatita A

                        5

                           (Produse alimentare)

                           Brassica oleracea

                        (alte legume comestibile din familia Brassicaceae, «broccoli chinezesc») (2)

                        0704 90 90

                        40

                        China (CN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (3)

                        20

                           (Produse alimentare — proaspete sau refrigerate)

                        Tăiței uscați

                        ex 1902 11 00;
                        ex 1902 19 10;
                        ex 1902 19 90;
                        ex 1902 20 10;
                        ex 1902 20 30;
                        ex 1902 20 91;
                        ex 1902 20 99;
                        ex 1902 30 10;
                        ex 1902 30 10

                        10
                        10
                        10
                        10
                        10
                        10
                        10
                        10
                        91

                        China (CN)

                        Aluminiu

                        10

                           (Produse alimentare)

                        Pomelo

                        ex 0805 40 00

                        31; 39

                        China (CN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (4)

                        20

                           (Produse alimentare — proaspete)

                        Ceai, chiar aromatizat

                        0902

                        China (CN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (5)

                        10

                           (Produse alimentare)

                                    —

                                    Vinete

                                    —

                                    0709 30 00;
                                    ex 0710 80 95

                        72

                        Republica Dominicană (DO)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (6)

                        10

                                    —

                                    Pepene amar

                                       (Momordica charantia)

                                    —

                                    ex 0709 99 90;
                                    ex 0710 80 95

                        70
                        70

                           (Produse alimentare — legume proaspete, refrigerate sau congelate)

                                    —

                                    Fasole verde lungă
                                    (Vigna unguiculata spp. sesquipedalis)

                                    —

                                    ex 0708 20 00;
                                    ex 0710 22 00

                        10
                        10

                        Republica Dominicană (DO)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (6)

                        20

                                    —

                                    Ardei (dulce și altul decât ardeiul dulce)
                                    (Capsicum spp.)

                                    —

                                    0709 60 10;
                                    ex 0709 60 99

                        20

                           (Produse alimentare — legume proaspete, refrigerate sau congelate)

                                    —

                                    0710 80 51;
                                    ex 0710 80 59

                        20

                                    —

                                    Portocale (proaspete sau uscate)

                                    —

                                    0805 10 20;
                                    0805 10 80

                        Egipt (EG)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (7)

                        10

                                    —

                                    Căpșuni

                                    —

                                 0810 10 00

                           (Produse alimentare — fructe proaspete)

                        Ardei (dulce și altul decât ardeiul dulce)
                        (Capsicum spp.)

                        0709 60 10;
                        ex 0709 60 99;

                        20

                        Egipt (EG)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (8)

                        10

                           (Produse alimentare — proaspete, refrigerate sau congelate)

                        0710 80 51;
                        ex 0710 80 59

                        20

                                    —

                                       Capsicum annuum, întreg

                                    —

                                 0904 21 10

                        India (IN)

                        Aflatoxine

                        10

                                    —

                                       Capsicum annuum,
                                    măcinat sau pulverizat

                                    —

                                 ex 0904 22 00

                        10

                                    —

                                    Fructe uscate din genul Capsicum, întregi, altele decât ardei dulce

                                       (Capsicum annuum)

                                    —

                                 0904 21 90

                                    —

                                    Curry (produse pe bază de ardei iute)

                                    —

                                 0910 91 05

                                    —

                                    Nucșoară

                                       (Myristica fragrans)

                                    —

                                    0908 11 00;
                                    0908 12 00

                                    —

                                    Mirodenie din coaja uscată a nucșoarei

                                       (Myristica fragrans)

                                    —

                                    0908 21 00;
                                    0908 22 00

                                    —

                                    Ghimbir

                                       (Zingiberofficinale)

                                    —

                                    0910 11 00;
                                    0910 12 00

                                    —

                                    Curcuma longa
                                    (șofran de India)

                                    —

                                 0910 30 00

                           (Produse alimentare — mirodenii uscate)

                                    —

                                    Nucșoară

                                       (Myristica fragrans)

                                    —

                                    0908 11 00;
                                    0908 12 00

                        Indonezia (ID)

                        Aflatoxine

                        20

                                    —

                                    Mirodenie din coaja uscată a nucșoarei

                                       (Myristica fragrans)

                                    —

                                    0908 21 00;
                                    0908 22 00

                           (Produse alimentare — mirodenii uscate)

                                    —

                                    Mazăre cu păstaie
                                    (necurățată)

                                    —

                                 ex 0708 10 00

                        40

                        Kenya (KE)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (9)

                        10

                                    —

                                    Fasole cu păstaie
                                    (necurățată)

                                    —

                                 ex 0708 20 00

                        40

                           (Produse alimentare — proaspete sau refrigerate)

                        Mentă

                        ex 1211 90 86

                        30

                        Maroc (MA)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (10)

                        10

                           (Produse alimentare — plante aromatice)

                        Fasole uscată

                        0713 39 00

                        Nigeria (NG)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (11)

                        50

                           (Produse alimentare)

                        Semințe de pepene verde (Egusi, Citrullus lanatus) și produse derivate

                        ex 1207 70 00;
                        ex 1106 30 90;
                        ex 2008 99 99

                        10
                        30
                        50

                        Sierra Leone (SL)

                        Aflatoxine

                        50

                           (Produse alimentare)

                        Ardei (altul decât ardeiul dulce)
                        (Capsicum spp.)

                        ex 0709 60 99

                        20

                        Thailanda (TH)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (12)

                        10

                        (Produse alimentare — proaspete)

                                    —

                                    Frunze de coriandru

                                    —

                                 ex 0709 99 90

                        72

                        Thailanda (TH)

                        Salmonella (13)

                        10

                                    —

                                    Busuioc (sfânt, dulce)

                                    —

                                 ex 1211 90 86

                        20

                                    —

                                    Mentă

                                    —

                                 ex 1211 90 86

                        30

                           (Produse alimentare — plante aromatice)

                                    —

                                    Frunze de coriandru

                                    —

                                 ex 0709 99 90

                        72

                        Thailanda (TH)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (14)

                        10

                                    —

                                    Busuioc (sfânt, dulce)

                                    —

                                 ex 1211 90 86

                        20

                           (Produse alimentare — plante aromatice)

                        Legume din familia Brassicaceae

                        0704;

                        Thailanda (TH)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (14)

                        10

                           (Produse alimentare — legume proaspete, refrigerate sau congelate)

                        ex 0710 80 95

                        76

                                    —

                                    Fasole verde lungă
                                    (Vigna unguiculata spp. sesquipedalis)

                                    —

                                    ex 0708 20 00;
                                    ex 0710 22 00

                        10
                        10

                        Thailanda (TH)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (14)

                        20

                                    —

                                    Vinete

                                    —

                                    0709 30 00;
                                    ex 0710 80 95

                        72

                           (Produsealimentare —legumeproaspete,refrigeratesaucongelate)

                                    —

                                    Ardei dulci

                                       (Capsicum annuum)

                                    —

                                    0709 60 10;
                                    0710 80 51

                        Turcia (TR)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (15)

                        10

                           (Produse alimentare — legume proaspete, refrigerate sau congelate)

                        Struguri uscați (stafide)

                        0806 20

                        Uzbekistan (UZ)

                        Ochratoxina A

                        50

                           (Produse alimentare)

                                    —

                                    Frunze de coriandru

                                    —

                                 ex 0709 99 90

                        72

                        Vietnam (VN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (16)

                        20

                                    —

                                    Busuioc (sfânt, dulce)

                                    —

                                 ex 1211 90 86

                        20

                                    —

                                    Mentă

                                    —

                                 ex 1211 90 86

                        30

                                    —

                                    Pătrunjel

                                    —

                                 ex 0709 99 90

                        40

                           (Produse alimentare — plante aromatice)

                                    —

                                    Bame

                                    —

                                 ex 0709 99 90

                        20

                        Vietnam (VN)

                        Reziduuri de pesticide analizate prin metode multireziduale bazate pe GC-MS și LC-MS sau prin metode monoreziduale (16)

                        20

                                    —

                                    Ardei (altul decât ardeiul dulce)
                                    (Capsicum spp.)

                                    —

                                 ex 0709 60 99

                        20

                           (Produse alimentare — proaspete)

         (1)  În cazul în care numai anumite produse de la orice cod NC trebuie să fie examinate și nu există nicio subdiviziune specifică a codului respectiv în nomenclatura mărfurilor, codul NC este marcat cu «ex».

         (2)  Specii de Brassica oleracea L. convar. Botrytis (L) Alef var. Italica Plenck, cultivar alboglabra. Cunoscute, de asemenea, sub denumirile de «Kai Lan», «Gai Lan», «Gailan», «Kailan», «Chinese bare Jielan».

         (3)  În particular, reziduuri de: clorfenapir, fipronil [sumă de fipronil și metabolitul sulfonă (MB46136) exprimată în fipronil], carbendazim și benomil (sumă de benomil și carbendazim exprimată în carbendazim), acetamiprid, dimetomorf și propiconazol.

         (4)  În particular, reziduuri de: triazofos, triadimefon și triadimenol (sumă de triadimefon și triadimenol), paration-metil (sumă de paration-metil și paraoxon-metil exprimată în paration-metil), fentoat, metidation.

         (5)  În particular, reziduuri de: buprofezin; imidacloprid; fenvalerat și esfenvalerat (sumă de izomeri RS și SR); profenofos; trifluralin; triazofos; triadimefon și triadimenol (sumă de triadimefon și triadimenol), cipermetrin [cipermetrin incluzând alte amestecuri de izomeri constituenți (sumă de izomeri)].

         (6)  În particular, reziduuri de: amitraz (amitraz, inclusiv metaboliții care conțin fracțiunea 2,4-dimetilanilină exprimați în amitraz), acefat, aldicarb (sumă de aldicarb, sulfoxidul și sulfona acestuia exprimată în aldicarb), carbendazim și benomil (sumă de benomil și carbendazim exprimată în carbendazim), clorfenapir, clorpirifos, ditiocarbamați (ditiocarbamați exprimați în CS2, inclusiv maneb, mancozeb, metiram, propineb, tiram și ziram), diafentiuron, diazinon, diclorvos, dicofol (sumă de izomeri p, p’ și o, p’), dimetoat (sumă de dimetoat și ometoat exprimată în dimetoat), endosulfan (sumă de izomeri alfa și beta și endosulfan sulfat exprimată în endosulfan), fenamidon, imidacloprid, malation (sumă de malation și malaoxon exprimată în malation), metamidofos, metiocarb (sumă de metiocarb și metiocarb-sulfoxid și sulfonă exprimată în metiocarb), metomil și tiodicarb (sumă de metomil și tiodicarb exprimată în metomil), monocrotofos, oxamil, profenofos, propiconazol, tiabendazol, tiacloprid.

         (7)  În particular, reziduuri de: carbendazim și benomil (sumă de benomil și carbendazim exprimată în carbendazim), ciflutrin [ciflutrin, inclusiv alte amestecuri ale izomerilor constituenți (sumă de izomeri)], ciprodinil, diazinon, dimetoat (sumă de dimetoat și ometoat exprimată în dimetoat), etion, fenitrotion, fenpropatrin, fludioxonil, hexaflumuron, lambda-cihalotrin, metiocarb (sumă de metiocarb și metiocarb-sulfoxid și sulfonă exprimată în metiocarb), metomil și tiodicarb (sumă de metomil și tiodicarb exprimată în metomil), oxamil, fentoat, tiofanat-metil.

         (8)  În particular, reziduuri de: carbofuran (sumă de carbofuran și 3-hidroxi-carbofuran exprimată în carbofuran), clorpirifos, cipermetrin [cipermetrin, inclusiv alte amestecuri ale izomerilor constituenți (sumă de izomeri)], ciproconazol, dicofol (sumă de izomeri p, p’ și o,p’), difenoconazol, dinotefuran, etion, flusilazol, folpet, procloraz (sumă de procloraz și metaboliții acestuia care conțin radicalul 2,4,6-triclorofenol exprimată în procloraz), profenofos, propiconazol, tiofanat-metil și triforin.

         (9)  În particular, reziduuri de: dimetoat (sumă de dimetoat și ometoat exprimată în dimetoat), clorpirifos, acefat, metamidofos, metomil și tiodicarb (sumă de metomil și tiodicarb exprimată în metomil), diafentiuron, indoxacarb ca sumă a izomerilor S și R.

         (10)  În particular, reziduuri de: clorpirifos, cipermetrin [cipermetrin, inclusiv alte amestecuri ale izomerilor constituenți (sumă de izomeri)], dimetoat (sumă de dimetoat și ometoat exprimată în dimetoat), endosulfan (sumă de izomeri alfa și beta și endosulfan sulfat exprimată în endosulfan), hexaconazol, paration-metil (sumă de paration-metil și paraoxon-metil exprimată în paration-metil), metomil și tiodicarb (sumă de metomil și tiodicarb exprimată în metomil), flutriafol, carbendazim și benomil (sumă de benomil și carbendazim exprimată în carbendazim), flubendiamidă, miclobutanil, malation (sumă de malation și malaoxon exprimată în malation).

         (11)  În particular, reziduuri de diclorvos.

         (12)  În particular, reziduuri de: carbofuran (sumă de carbofuran și 3-hidroxi-carbofuran exprimată în carbofuran), metomil și tiodicarb (sumă de metomil și tiodicarb exprimată în metomil), dimetoat (sumă de dimetoat și ometoat exprimată în dimetoat), triazofos, malation (sumă de malation și malaoxon exprimată în malation), profenofos, protiofos, etion, carbendazim și benomil (sumă de benomil și carbendazim exprimată în carbendazim), triforin, procimidon, formetanat: sumă de formetanat și sărurile sale exprimată în formetanat (hidroclorid).

         (13)  Metoda de referință EN/ISO 6579 sau o metodă validată în raport cu aceasta, astfel cum se menționează la articolul 5 din Regulamentul (CE) nr. 2073/2005 al Comisiei (JO L 338, 22.12.2005, p. 1).

         (14)  În particular, reziduuri de: acefat, carbaril, carbendazim și benomil (sumă de benomil și carbendazim exprimată în carbendazim), carbofuran (sumă de carbofuran și 3-hidroxi-carbofuran exprimată în carbofuran), clorpirifos, clorpirifos-metil, dimetoat (sumă de dimetoat și ometoat exprimată în dimetoat), etion, malation (sumă de malation și malaoxon exprimată în malation), metalaxil și metalaxil-M [metalaxil, inclusiv alte amestecuri de izomeri constituenți, inclusiv metalaxil-M (suma izomerilor)], metamidofos, metomil și tiodicarb (sumă de metomil și tiodicarb exprimată în metomil), monocrotofos, profenofos, protiofos, quinalfos, triadimefon și triadimenol (sumă de triadimefon și triadimenol), triazofos, dicrotofos, EPN, triforin.

         (15)  În particular, reziduuri de: metomil și tiodicarb (sumă de metomil și tiodicarb exprimată în metomil), oxamil, carbendazim și benomil (sumă de benomil și carbendazim exprimată în carbendazim), clofentezin, diafentiuron, dimetoat (sumă de dimetoat și ometoat exprimată în dimetoat), formetanat: sumă de formetanat și sărurile sale exprimată în formetanat (hidroclorid), malation (sumă de malation și malaoxon exprimată în malation), procimidon, tetradifon, tiofanat-metil.

         (16)  În particular, reziduuri de: carbofuran (sumă de carbofuran și 3-hidroxi-carbofuran exprimată în carbofuran), carbendazim și benomil (sumă de benomil și carbendazim exprimată în carbendazim), clorpirifos, profenofos, permetrin (sumă de izomeri), hexaconazol, difenoconazol, propiconazol, fipronil [sumă de fipronil și metabolitul sulfonă (MB46136) exprimată în fipronil], propargit, flusilazol, fentoat, cipermetrin [cipermetrin, inclusiv alte amestecuri ale izomerilor constituenți (sumă de izomeri)], metomil și tiodicarb (sumă de metomil și tiodicarb exprimată în metomil), quinalfos, pencicuron, metidation, dimetoat (sumă de dimetoat și ometoat exprimată în dimetoat), fenbuconazol.”


title: Regulamentul de punere în aplicare (UE) nr. 544/2013 al Comisiei din 14 iunie 2013 privind autorizarea preparatului de Bifidobacterium animalis ssp. animalis DSM 16284, Lactobacillus salivarius ssp. salivarius DSM 16351 și Enterococcus faecium DSM 21913 ca aditiv pentru hrana puilor pentru îngrășat (titularul autorizației Biomin GmbH)  Text cu relevanță pentru SEE

text:
               15.6.2013

               RO

               Jurnalul Oficial al Uniunii Europene

               L 163/13

         REGULAMENTUL DE PUNERE ÎN APLICARE (UE) NR. 544/2013 AL COMISIEI
   din 14 iunie 2013
   privind autorizarea preparatului de Bifidobacterium animalis ssp. animalis DSM 16284, Lactobacillus salivarius ssp. salivarius DSM 16351 și Enterococcus faecium DSM 21913 ca aditiv pentru hrana puilor pentru îngrășat (titularul autorizației Biomin GmbH)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații.

               (2)

               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a preparatului de Bifidobacterium animalis ssp. animalis DSM 16284, Lactobacillus salivarius ssp. salivarius DSM 16351 și Enterococcus faecium DSM 21913. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (3)

               Cererea vizează autorizarea preparatului de Bifidobacterium animalis ssp. animalis DSM 16284, Lactobacillus salivarius ssp. salivarius DSM 16351 și Enterococcus faecium DSM 21913 ca aditiv pentru hrana puilor pentru îngrășat, în vederea clasificării în categoria „aditivi zootehnici”.

               (4)

               În avizul său din 14 noiembrie 2012 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, preparatul Bifidobacterium animalis ssp. animalis DSM 16284, Lactobacillus salivarius ssp. salivarius DSM 16351 și Enterococcus faecium DSM 21913 nu are efecte nocive asupra sănătății animale, a sănătății umane sau a mediului și că are potențialul de a îmbunătăți performanța puilor pentru îngrășat. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului de Bifidobacterium animalis ssp. animalis DSM 16284, Lactobacillus salivarius ssp. salivarius DSM 16351 și Enterococcus faecium DSM 21913 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. Prin urmare, utilizarea acestui preparat ar trebui să fie autorizată conform anexei la prezentul regulament.

               (6)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi zootehnici” și grupului funcțional „stabilizatori ai florei intestinale”, este autorizat ca aditiv pentru hrana animalelor, în condițiile menționate în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iunie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  EFSA Journal 2012; 10(12):2965.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă analitică

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  UFC (1)/kg de furaj complet cu un conținut de umiditate de 12 %

                     Categoria: aditivi zootehnici. Grup funcțional: stabilizatori ai florei intestinale

                  4b1890

                  Biomin GmbH

                     Bifidobacterium animalis ssp. animalis

                  DSM 16284, Lactobacillus salivarius ssp. salivarius DSM 16351 și Enterococcus faecium DSM 21913

                                 Compoziția aditivului

                              Preparat sub formă de amestec de:

                                             Bifidobacterium animalis ssp. animalis DSM 16284 cu un conținut minim de 3 × 109 UFC/g de aditiv

                                             Lactobacillus salivarius ssp. salivarius DSM 16351 cu un conținut minim de 1 × 109 UFC/g de aditiv

                                             Enterococcus faecium DSM 21913 cu un conținut minim de 6 × 109 UFC/g de aditiv

                                    Preparat solid (raport 3:1:6)

                                 Caracterizarea substanței active

                              Celule viabile de Bifidobacterium animalis ssp. animalis DSM 16284, Lactobacillus salivarius ssp. salivarius DSM 16351 și Enterococcus faecium DSM 21913

                                 Metode de analiză
                                  (2)

                              Pentru numărarea:

                                             Bifidobacterium animalis ssp. animalis DSM 16284: metoda dispersiei pe placă EN 15785

                                             Lactobacillus salivarius ssp. salivarius DSM 16351: metoda dispersiei pe placă EN 15787

                                             Enterococcus faecium DSM 21913 metoda dispersiei pe placă EN 15788

                                    Pentru identificare:
                              Electroforeză în gel în câmp pulsatil (PFGE)

                  Pui pentru îngrășat

                  —

                  1 × 108

                  1 × 109

                              1.

                              A se indica temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.

                              2.

                              Aditivul poate fi utilizat în hrana pentru animale care conține următoarele coccidiostatice: maduramicin amoniu, diclazuril sau clorhidrat de robenidină.

                              3.

                              Pentru siguranță: în timpul manipulării, trebuie utilizate măști de protecție respiratorie, ochelari de protecție și mănuși.

                  5 iulie 2023

         (1)  Din conținutul total al amestecului.

         (2)  Detalii privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx.


title: Regulamentul de punere în aplicare (UE) 2015/182 al Comisiei din 2 februarie 2015 de abrogare a Regulamentului de punere în aplicare (UE) nr. 827/2011 privind clasificarea anumitor mărfuri în Nomenclatura combinată

text:
               7.2.2015

               RO

               Jurnalul Oficial al Uniunii Europene

               L 31/3

         REGULAMENTUL DE PUNERE ÎN APLICARE (UE) 2015/182 AL COMISIEI
   din 2 februarie 2015
   de abrogare a Regulamentului de punere în aplicare (UE) nr. 827/2011 privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:

               (1)

               Regulamentul de punere în aplicare (UE) nr. 827/2011 al Comisiei (2) a clasificat colorantul albastru de tip polimetină (colorant fluorescent) diluat într-o mixtură de solvenți compusă din etilenglicol și metanol, folosit în analizoarele de sânge automate pentru a colora leucocitele cu ajutorul unui marker fluorescent după ce au fost supuse unui tratament pregătitor specific, la poziția 3212 din Nomenclatura combinată — pigmenți și alte substanțe colorante. Clasificarea produsului la poziția 3822 din Nomenclatura combinată a fost exclusă din motivul că substanțele colorante de la poziția 3204 prezentate pentru vânzarea cu amănuntul sunt clasificate la poziția 3212.

               (2)

               În cauza C-480/13 Sysmex Europe GmbH/Hauptzollamt Halburg-Hafen (3), Curtea de Justiție a Uniunii Europene a hotărât că un produs compus din solvenți și dintr-o substanță pe bază de polimetină ar trebui clasificat la poziția 3822 din Nomenclatura combinată (reactivi de laborator). Curtea a considerat, pe baza informațiilor furnizate, că utilizarea respectivului produs drept substanță colorantă nu reprezintă decât o posibilitate pur teoretică.

               (3)

               Produsul examinat de Curte în cauza C-480/13 este identic cu produsul a cărui clasificare este prevăzută în Regulamentul de punere în aplicare (UE) nr. 827/2011.

               (4)

               În consecință, este oportun să se abroge Regulamentul de punere în aplicare (UE) nr. 827/2011, pentru a se evita potențialele discrepanțe în ceea ce privește clasificarea tarifară a colorantului albastru de tip polimetină (colorant fluorescent) diluat într-o mixtură de solvenți compusă din etilenglicol și metanol, precum și pentru a asigura aplicarea uniformă a Nomenclaturii combinate în Uniune.

               (5)

               Prin urmare, Regulamentul de punere în aplicare (UE) nr. 827/2011 ar trebui abrogat.

               (6)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 827/2011 se abrogă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 februarie 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul de punere în aplicare (UE) nr. 827/2011 al Comisiei din 12 august 2011 privind clasificarea anumitor mărfuri în Nomenclatura combinată (JO L 211, 18.8.2011, p. 9).

      (3)  Hotărârea din 17 iulie 2014, nepublicată încă în Culegerea de jurisprudență a Curții de Justiție, punctele 42, 44 și 45.